Jeg er dybt dybt utilfreds med Postnord

Den 28/3-2017 sender jeg en pakke på 8,5 kg til en modtager som er et firma,

Den 26/4-2017 kommer pakken frem til min egen adresse
Jeg har talt med modtager, og der er hverken forsøgt afleveret pakke, eller afleveret seddel.

Der er tale om et firma der er konstant bemandet i dagtimerne på kontoret, hvorfor at der altid kan leveres pakker.

Modtager oplyser endvidere at det er langt fra første gang at postnord ikke levere pakker, og bare smider en seddel ind, denne gang er sedlen også glemt.

Derfor ser jeg på Track og trace og opdager at pakken 29-03-2017 13:59 er udleveret fra Skjern Distributionscenter Danmark
Og allerede 29-03-2017 14:00 er forsøgt udleveret ved Posthus Nærkøb Danmark...(dette er ej heller kundens adresse!!!)

Det undre mig især fordi at turen fra centeret til nærkøb tager 20 minutter (jf Ktak), og dertil 5 minutter mere til modtagerens adresse, det bør give minimum 25 minutters forskel, og dette er uden aflæsning osv (da jeg selv har kørt som pakke chauffør i mange år i postdanmark, har jeg en rimelig ide om hvad på og aflæsnings tider tager)

Jeg ville gerne høre Postnord hvorledes jeg skal forholde mig til at jeg har betalt mere end 100 kroner for en service som i den grad fejler, og ja, ærgerligt for dem at det er en firmaadresse med sekretær så deres omdeler blev opdaget i snyd

Og så ville jeg da samtidig gerne bede om en forklaring på hvorfor der går noget nær en måned førend jeg finder ud af at pakken ikke er leveret ?

Jeg havde en reel forventning om at Postnord sender mig en ny pakkelabel... OG at pakken rent faktisk leveres og ikke blot stilles på posthuset til afhentning.

Derfor skrev jeg på postnords reklamtions service den 29/3-2017, og fik følgende svar:
Hej, Tak for din mail. Jeg beklager rigtig meget, der er helt sikkert sket en fejl fra vores side af.
Der er en pakkelabel på vej til dig.

Så langt så godt, de erkender fejlen og vil rette det, men desværre er det ikke slut der!

Den 8/5-2017 ringer jeg til Postnords kundeservice fordi pakkelablen endnu ikke var kommet! og bruger 22 minutter på opkaldet, de ca 15 var samtale med deres kunde service og de 7 minutter var kø.
Postnord havde ingen problemmer med at sende en ny label, dog skulle en supervisor godkende det, problemet opstod da jeg forlangte at det blev sendt med quickpost så jeg havde det dagen efter og ikke skulle vente på det langsomme brev, derfor skulle jeg igen vente på en supervisor godkendelse, og det lykkedes.

Så skulle man jo tro at den hellige grav var velforvaret, men nej desværre ikke, pakkelabelen kom ganske vist dagen efter, men de havde sendt mig en på max 5kg (og pakken vejede som skrevet 8,5 kg)
Den 10 Maj 2017 Ringer jeg af 2 omgange, det første kald kom hurtigt igennem, og den flinke medarbejder skulle lige tale med en supervisor omkring at sende en label på 10 kg, og jeg bliver sat på hold, efter 18 minutter på hold, bliver jeg smidt af systemet.

Dernæst ringer jeg op igen, et opkald der varede 24 minutter, medarbejderen kunne efter at have talt med sin supervisor oplyse at de ikke havde 10kg pakkelabels de kunne sende ud, men de kunne overføre beløbet til min konto, dette fortalte jeg ikke kunne være rigtigt, da jeg sender for en forening kan jeg ikke bare hive penge ud og ind af konti som jeg lystede, og jeg ville derfor være nødsaget til at vente de 2-3 dage på at pengene kom ind (hvis de nåede det inden ferien, og medarbejderen kunne i øvrigt ikke oplyse om hvor lang tid deres bogholderi skulle bruge på at behandle sagen) så jeg kunne sende en ny pakke, og dette ville give yderligere forsinkelser.

Han taler med sin supervisor, og vender tilbage med at de ville finde og sende en pakke label på 10 kg. Jeg beder så om at den sendes med quickpost, så der ikke går 8 dage, dette skulle supervisoren så lige godkende først, men den ville blive sendt med quickpost.
Den 11 maj er der ingen pakkelabel i min postkasse, den 12maj var helligdag, den 13 maj levere postnord ikke breve, da det er lørdag, i dag den 15 maj ringer jeg til kunde service for at høre omkring den label.

jeg spøger med det samme om jeg kan tale med en supervisor, fordi jeg nu har oplevet at medarbejderne på ”gulvet” bliver ved med at lave ged i det, og de alligevel skal spørge deres supervisor omkring alting.
Medarbejderen lyder lidt mere erfaren, men skal lige undersøge sagen, hun kan dog oplyse mig om at der ikke lige står så meget omkring vores samtale om onsdagen (10 maj) og at det sidste der står på sagen er fra om mandagen, hun ville dog lige høre sine supervisorer om der var nogen der kendte sagen, og hun ville ringe tilbage senere… det må vi så se om hun gør.

Der er nu snart gået 2 måneder og modtageren (som jeg har betalt ekstra for skulle have pakken dagen efter) har endnu ikke fået pakken.
Magen til mangel på service skal man lede længe efter!

En af de ting der virkelig undre mig er at Postnord ikke kan sende en elektronisk pakke label (det kan jo lade sig gøre at købe dette på deres hjemmeside og printe ud)

En anden ting der undre ,mig er den manglende viden som kundecentret har om helt normale produkter som pakker (det er noget andet hvis man taler om speciel forsendelser, men alm pakker og breve må de sgu kunne svare på)

Derudover undre det mig at postnord gang på gang undlader at aflevere breve og pakker, jeg er jo langt fra den første der har problemer med det firma.

Fremover vil jeg benytte mig af andre leverandøre, og jeg vil anbefale alle andre også at finde alternativer, og det er ikke svært at finde både billigere og bedre alternativer.